Fúzie  2016
festival nielen o jazze

Inštrumentálny workshop

Organizátor: 	Regionálne kultúrne centrum v Prievidzi v zriaďovateľskej pôsobnosti 			Trenčianskeho samosprávneho kraja

Termín	7. október 2016, 10.00 h, Regionálne kultúrne centrum v Prievidzi, 
a miesto:	Záhradnícka 19, Prievidza

Lektori: 	Šimon Švidraň – gitara, Adrian Simonides – basová gitara, Matej Richtarčík – 		bicie – členovia kapely Darkness Positive

Šimon Švidraň je absolventom Konzervatória Žilina a džezovej interpretácie na Janáčkovej akadémii múzických umení v Brne. Pôsobí vo viacerých hudobných projektoch nielen ako gitarista, ale aj ako textár, producent a skladateľ. Vidieť ste ho mohli napríklad v minuloročnom ČS Talente s rapperom a tanečníkom Tonym Kottym vo svojskom umeleckom zoskupení Art Priority,  či v sprievodnej kapele jeho sestry Barbory Švidraňovej Basie Frank Band. 

Adrian Simonides pochádza z Martina a pôsobí ako hráč na basovej gitare vo viacerých formáciách – Basie Frank Band, ODB Hammond Organ Trio, Ľubo Šamo Project. Spolupracuje s rôznymi slovenskými a zahraničnými hudobníkmi (Milo Suchomel,  Barbora Švidraňová, Celeste Buckingham, King Shaolin, Veronika Strapková a i.), bol členom kapiel MUKATADO a Hogo Fogo Jazz Quartet.

Martinčan Matej Richtarčík pôsobí okrem kapely Darkness Positive ako bubeník v Ľubo Šamo Projekt, Basie Frank Band, ODB Hammond Organ Trio, Especias, Emotion Group - Warholl Back To Basics a spolupracuje s Martinom Harichom, Oravia – Deep Purple Revival, Anka Repková Band, Purpendicular - The Pro Deep Purple Tribute a inými. Okrem toho je zakladateľom  DP Production, značky, pod ktorou produkuje amatérske audio a video nahrávky k  projektom, v ktorých pôsobí ako hudobník. 

DARKNESS POSITIVE (ako o nich napísala v manmagazin.sk  Slávka)
V dobe, kedy sa bubeníci nahrádzajú automatmi, gitaristi ukulelistami a basgitaristi rôznymi frekvenčnými zafarbovačmi zo syntetizátorov, sa partia mladých chalanov pochádzajúcich zo Žiliny a Martina  rozhodla vydať opačným smerom. Začala produkovať modernú hudbu s použitím klasických hudobných nástrojov a spevu a pomáhať si používaním množstva gitarových efektov a bubeníckeho samplovacieho padu s vlastnými sampleami. Reč je o kapele Darkness Positive, ktorá pozostáva z členov – Šimon Švidraň (gitara, spev), Adrián Simonides (basgitara) a Matej Richtarčík (bicie a sampler). Hoci sú chalani hudobníkmi už viac než desať rokov, v tejto zostave hrávajú len od augusta roku 2012, kedy chceli ísť v hudbe viac do hĺbky. Pustili sa teda do do Jazzu.
Za najväčší úspech doposiaľ považujú účasť na festivale OneDayJazzFestival, na ktorý si ich vybral sám pán maestro Martin Valihora. Podľa slov kapely to bola pre nich obrovská česť a najmä hrať po boku svetovej hviezdy, akou je Avishai Cohen. Rovnako sa však tešia aj zo spolupráce s vynikajúcou herečkou a speváčkou Barborou Švidraňovou, s ktorou chlapci tvoria aj kapelu „BASIE FRANK BAND“, s profesionálnym saxofonistom Milom Suchomelom – modern-mainstream-jazz alebo rapperom, tanečníkom a modelom v jednej osobe Tomym Kottym, s ktorým  pracovali na jeho novom albume. Formácia Darkness Positive  sa dokonca angažovala aj na nahrávaní muzikálu „HANA“ pre Žilinské divadlo, kde sa gitarista Šimon veľkou mierou podieľal na rearanžovaní pôvodných skladieb Hany Hegerovej.
Texty kapely sú rovnaké ako ich hudba, o čom hovorí už aj samotný názov. Darkness-positive je teda niečo ako striedavo-oblačno, čiže trojica sa snaží v oboch prípadoch spájať nespojiteľné, žije takzvaným oxymorónom. „Texty si píšem sám. Som za true line, veľa motívov vzniká, keď som na párty. Alebo keď zažijem niečo nie príjemné a keď o tom napíšem, vtedy sa mi uľaví. Naozajstná spása však prichádza až vo chvíli, keď sa nám to s chalanmi podarí dobre zhudobniť, ” prezradil Šimon.

Časový harmonogram workshopov: 

hudobný workshop
10:00h
sála RKC v Prievidzi:		 
						pre všetkých frekventantov 

IndividuálnE workshopY
11.00h
sála RKC v Prievidzi:				bicie
zasadačka RKC v Prievidzi:			gitara, basová gitara

Kontakt: 	Mgr. Magdaléna Hianiková – 046 512 18 20, 0901 918 822, 				magdalena.hianikova@rkcpd.sk

		www.rkcpd.sk